એકવાર એક રબારી ભક્ત એક અંધ ગાયની વાછડી લઈને શ્રી વાળીનાથમાં આવ્યા અને પરમ પૂજ્ય ગુરૂદેવશ્રીને નમસ્કાર કરીને કહ્યું કે બાપુ આ વાછડી મને ઘણી વહાલી છે. પરંતુ અંધ છે. અને તેથી સાચવી શકાતી નથી. કૃપા કરીને આ વાછડી આપની પાસે રાખો, પરમ પૂજ્ય ગુરૂદેવશ્રીએ વાછડી ઉપર પ્રેમથી હાથ ફેરવ્યો, વાછડી દેખતી થઈ એનું નામ પરમપૂજ્ય બાપુએ લાડકી રાખ્યું. તેનું પ્રેમપૂર્વક જતન કર્યુ. પૂજ્ય ગુરૂદેવશ્રીએ લાડકી ગાયને આશીર્વાદ આપ્યા, અને શ્રી વાળીનાથના સંતોને કહ્યું કે આ લાડકી ગાય અને રેમી ઘોડી તેમજ અખંડ ધૂણીની કાયમી સેવા કરજો, અને તે સેવાથી આ ધામનો ઘણો વિકાસ થશે. આજે પણ આ અખંડ ધૂણી-લાડકી ગાય અને રેમી ઘોડી શ્રી વાળીનાથ ધામમાં દર્શનીય અને પૂજનીય છે. પરમ પૂજ્ય ગુરૂદેવશ્રી એ આદેશ આપેલો કે આ રેમી ઘોડી અને આ લાડકી ગાયની પરંપરાગત આ ધામને વિશે સેવા થશે ત્યાં સુધી આ ધામની ભવ્ય ઉજવળતા ઝળહળત રહેશે. તેથી જ તો ઘણાં વર્ષોથી રેમી ઘોડી અને લાડકી ગાય આ ધામમાં દર્શનીય અને શોભામાં અભિવૃધ્ધિ કરે છે. આ ગાયોનું દૂધ વેચવામાં કે મેળવણ કરવામાં આવતુ નથી, હજારો ભક્તો અહીં ભોજનમાં દૂધને પ્રસાદ રૂપે લઈ ધન્યતા અનુભવે છે.જ્યાં જ્યાં મહાપુરૂષોનાં આવા નિવાસ સ્થાનો બને છે. ત્યાં ત્યાં મહાપુરૂષો પણ મળી જ રહે છે. અને આ ક્ષેત્રમાં પણ એમજ બન્યુ છે. પરમ પૂજ્ય ગુરૂદેવશ્રીની સેવામાં ઉમાપુરી ક્ષેત્રમાંથી ઘણા સંતો ઉપસ્થિત રહેવા લાગ્યા છે. પરમ પૂજ્ય ગુરૂદેવશ્રી સર્વને આધ્યાત્મિક સંદેશો આપતા. આવા મહાઋષિઓએ આ વિશ્ર્વમાં કોઈ ઓછુ કામ નથી કર્યુ. એમની ભક્તિથી અને નિષ્ઠાથી હજારો વર્ષથી શ્રી ભોળાશંભુ વાળીનાથજી ક્ષેત્રમાં હજારો માણસોને આજ પણ આશ્રય મળી રહે છે. એશું સૂચવે છે? હાલપણ મહાઋષિઓની ભવ્ય ભક્તિથી અને નિર્મળતાથી નિર્ભય અને ઉતમ કાર્ય ચાલી રહ્યું છે. વિશ્ર્વના મહાઋષિઓના આપણે શું ગાન ગાઇ શકીએ? ધરતી જેવડો મોટા કાગળ હોય અને ધરતીના તમામ વૃક્ષોની કલમો બનાવી અને સાગર જેટલી શાહી લઈને ખુદ શ્રી ગણપતિજી અને મા સરસ્વતી સદાકાળ લખવા બેસે તો પણ હરિગુણ અને સંતોના ગુણ લખી શકાય તેમ નથી. તો પામર મનુષ્યની શુ વિસાત? પણ કબી સાહેબે કહ્યું છે કે મનુષ્ય માંથી જ સંત ઉદ્દભવે છે અને "સંત સાહેબ કછુ અંતર નાહિ"